作者：戴复古
词牌/韵律：大江西上曲・念奴娇

paragraphs: 大江西去，郁孤台八境，人间图画。
地涌千峰摇翠浪，两派玉虹如泻。
弹压江山，品题风月，四海今王谢。
风流人物，如公一世雄也。
一片忧国丹心，弹丝吹笛，未必能陶写。
西北风尘方澒洞，宰相闲归绿野。
月斧争鸣，风斤运巧，不用修亭榭。
紫枢黄阁，要公整顿天下。